Publicēts:
"Latvijas Vēstnesis"
, 250 (5822),
22.12.2016.
OP numurs: 
2016/250.2
Izdevējs: 
Ministru kabinets
Veids: 
noteikumi
Numurs: 
811
Pieņemts: 
20.12.2016.
Stājas spēkā: 
01.01.2017.
Ministru kabineta noteikumi Nr. 811
 
Rīgā 2016. gada 20. decembrī (prot. Nr. 69 30. §)
Jūrnieku ārstu atzīšanas noteikumi
Izdoti saskaņā ar 
Jūrlietu pārvaldes un 
jūras drošības likuma
 
29. panta
 ceturto daļu
I. Vispārīgie jautājumi
II. Atzīšanas kritēriji un kārtība
1. Noteikumi nosaka jūrnieku ārstu atzīšanas kritērijus un kārtību, jūrnieku ārstu atzīšanas anulēšanas kārtību, kā
arī jūrnieku ārstu pienākumus.
2. Atzinumu par jūrnieka veselības atbilstību darbam uz kuģa (turpmāk – atzinums) atbilstoši 1978. gada
Starptautiskajai konvencijai par jūrnieku sagatavošanu un diplomēšanu, kā arī sardzes pildīšanu, ar grozījumiem
(turpmāk – 
STCW
 konvencija) un 2006. gada Konvencijai par darbu jūrniecībā sniedz valsts akciju sabiedrības "Latvijas
Jūras administrācija" Jūrnieku reģistra (turpmāk – Jūrnieku reģistrs) atzīts jūrnieku ārsts.
3. Jūrnieku reģistrs uztur un aktualizē atzīto jūrnieku ārstu sarakstu un publicē to valsts akciju sabiedrības "Latvijas
Jūras administrācija" tīmekļvietnē (www.lja.lv), kā arī paziņo to Starptautiskajai Jūrniecības organizācijai.
4. Lai tiktu atzīts par jūrnieku ārstu, ārsts iesniedz Jūrnieku reģistrā iesniegumu (
1. pielikums
) un šādus
dokumentus:
4.1. derīga arodveselības un arodslimību ārsta sertifikāta kopiju;
4.2. vienu no šādiem darba pieredzi apliecinošiem dokumentiem:
4.2.1. dokumentāru apliecinājumu, ka ārstam ir vismaz viena gada darba pieredze kuģa ārsta amatā;
4.2.2. dokumentāru apliecinājumu, ka ārstam ir vismaz divu gadu pieredze atzinumu sniegšanā atbilstoši
STCW
 konvencijā noteiktajām prasībām;
4.2.3. ja ārsts ir Starptautiskās Jūrniecības veselības asociācijas (
International Maritime Health Association
)
individuālais biedrs, – dokumentāru apliecinājumu, ka ārstam ir vismaz piecu gadu arodveselības un
arodslimību ārsta darba pieredze;
4.3. ārsts, kas iesniedz darba pieredzi apliecinošu dokumentu atbilstoši šo noteikumu 4.2.1. vai 4.2.3.
apakšpunktā minētajām prasībām, – atzīta jūrnieku ārsta apliecinājumu, ka ārsts ir vismaz divus mēnešus
praktizējies atzīta jūrnieku ārsta vadībā;
1
/
6
III. Jūrnieku ārsta pienākumi
4.4. ārsta paraksta un zīmoga nospieduma paraugu divos eksemplāros;
4.5. šo noteikumu 8.6. apakšpunktā minētās kvalitātes vadības sistēmas procedūru aprakstus.
5. Iesniegumā ārsts apliecina, ka:
5.1. iesniegumā un citos dokumentos norādītā informācija ir patiesa un nav maldinoša;
5.2. sniedzot atzinumu, viņš ir profesionāli un finansiāli neatkarīgs no jūrnieka, jūrnieka kvalifikācijas
pretendenta, jūrnieka darba devēja un jūrnieku darba devēju organizācijām;
5.3. viņš pārzina nacionālo normatīvo aktu un Latvijai saistošo starptautisko normatīvo aktu prasības, kas
saistītas ar jūrnieka un jūrnieka kvalifikācijas pretendenta veselības pārbaudēm, un ir iepazinies ar
Starptautiskās Darba organizācijas un Starptautiskās Jūrniecības organizācijas publikāciju "Norādījumi par
jūrnieku veselības pārbaudi" (
Guidelines on the medical examinations of seafarers
), kas ievietota valsts akciju
sabiedrības "Latvijas Jūras administrācija" tīmekļvietnē (www.lja.lv) latviešu valodā, tās turpmākajiem
izdevumiem un citām piemērojamām starptautiskajām vadlīnijām, kuras ir izdevusi Starptautiskā Darba
organizācija, Starptautiskā Jūrniecības organizācija vai Pasaules Veselības organizācija;
5.4. viņš pārzina jūrnieka darba specifiku, sadzīves un darba apstākļus uz kuģa;
5.5. viņam ir pieejami visi nepieciešamie resursi (piemēram, telpas, medicīniskās ierīces), lai novērtētu jūrnieka
un jūrnieka kvalifikācijas pretendenta veselības stāvokli atbilstoši nacionālo normatīvo aktu un Latvijai saistošo
starptautisko normatīvo aktu prasībām, kuras saistītas ar jūrnieka un jūrnieka kvalifikācijas pretendenta
veselības pārbaudēm;
5.6. piekrīt viņa personas datu apstrādei, ko veic Jūrnieku reģistrs saistībā ar tā funkciju izpildi;
5.7. savā profesionālajā darbībā ievēro veselības aprūpes jomu regulējošo normatīvo aktu prasības.
6. Jūrnieku reģistrs mēneša laikā pēc šo noteikumu 
4. punktā
 minēto dokumentu saņemšanas pārbauda tajos
norādīto un apliecināto informāciju un novērtē jūrnieku ārstu saskaņā ar šo noteikumu prasībām. Ja nepieciešams,
Jūrnieku reģistrs pieprasa atbildīgajām valsts iestādēm sniegt informāciju vai, ja valsts iestāžu rīcībā šādas
informācijas nav, lūdz, lai ārsts Jūrnieku reģistra noteiktajā termiņā iesniedz papildu informāciju vai precizē iesniegto
informāciju.
7. Ja jūrnieku ārsta atzīšanas novērtējumā (
2. pielikums
) nav konstatētas neatbilstības, Jūrnieku reģistrs atzīst
jūrnieku ārstu uz ārstam izsniegtā arodveselības un arodslimību ārsta specialitātes sertifikāta derīguma laiku. Ja
jūrnieku ārsta atzīšanas novērtējumā ir konstatēta kaut viena neatbilstība, ārsts netiek atzīts par jūrnieku ārstu.
Jūrnieku ārsta atzīšanas novērtējumu paziņo ārstam 
Paziņošanas likumā
 noteiktajā kārtībā.
8. Jūrnieku ārstam ir šādi pienākumi:
8.1. pārzināt un ievērot nacionālos normatīvos aktus un Latvijai saistošos starptautiskos normatīvos aktus, un
starptautiskās vadlīnijas, kas saistītas ar jūrnieka un jūrnieka kvalifikācijas pretendenta veselības pārbaudēm;
8.2. divu darbdienu laikā no izmaiņu rašanās brīža rakstiski informēt Jūrnieku reģistru par šādām izmaiņām savā
darbībā, ja nepieciešams, iesniedzot izmaiņas apliecinošus dokumentus:
8.2.1. reģistrētās prakses vietas maiņa;
8.2.2. kontaktinformācijas maiņa;
8.2.3. zīmoga nospieduma vai paraksta maiņa;
2
/
6
IV. Jūrnieku ārsta atzīšanas anulēšana
V. Noslēguma jautājumi
8.2.4. arodveselības un arodslimību ārsta sertifikāta darbības apturēšana vai anulēšana;
8.2.5. jūrnieku ārsta darbības izbeigšana;
8.3. ievērot Jūrnieku reģistra norādījumus par to nacionālo normatīvo aktu un Latvijai saistošo starptautisko
normatīvo aktu prasību īstenošanu, kas saistīti ar jūrnieka un jūrnieka kvalifikācijas pretendenta veselības
pārbaudēm;
8.4. pēc pieprasījuma sniegt informāciju ieinteresētajām pusēm par atzinuma autentiskumu;
8.5. ne retāk kā reizi divos gados pilnveidot savu profesionālo kompetenci jūrnieku veselības jomā, piedaloties
mācību kursos un semināros;
8.6. ieviest un savā darbībā izmantot kvalitātes vadības sistēmu, nodrošinot nepārtrauktu jūrnieka un jūrnieka
kvalifikācijas pretendenta veselības pārbaudes un atzinuma sniegšanas procesa kontroli un pārraudzību.
Kvalitātes vadības sistēma ietver vismaz šādu procedūru aprakstus valsts valodā:
8.6.1. veselības pārbaudes norises kārtība;
8.6.2. atzinuma sniegšanas un paziņošanas kārtība;
8.7. nodrošināt iespēju Jūrnieku reģistra pārstāvim apmeklēt jūrnieku ārstu tā prakses vietā, lai pārliecinātos par
šo noteikumu prasību ievērošanu;
8.8. pieprasīt Jūrnieku reģistram atbilstoši tā kompetencei sniegt informāciju par jūrnieka nodarbinātību un
profesionālo kvalifikāciju, ja tas nepieciešams atzinuma sniegšanai;
8.9. nodrošināt savas profesionālās darbības atbilstību veselības aprūpes jomu regulējošo normatīvo aktu
prasībām.
9. Jūrnieku reģistrs pieņem lēmumu par jūrnieku ārsta atzīšanas anulēšanu, ja:
9.1. jūrnieku ārsts neatbilst šo noteikumu prasībām;
9.2. jūrnieku ārsts ir pārkāpis nacionālo normatīvo aktu un Latvijai saistošo starptautisko normatīvo aktu
prasības, kas saistītas ar jūrnieka un jūrnieka kvalifikācijas pretendenta veselības pārbaudēm;
9.3. jūrnieku ārstam ir anulēts arodveselības un arodslimību ārsta specialitātes sertifikāts vai tā darbība ir
apturēta;
9.4. jūrnieku ārsts ir sniedzis nepatiesas vai maldinošas ziņas;
9.5. jūrnieku ārsts ir pārtraucis vai izbeidzis savu profesionālo darbību vai lūdzis anulēt atzīšanu.
10. Lemjot par lieguma noteikšanu saskaņā ar 
Jūrlietu pārvaldes un jūras drošības likuma
 
29. panta
 ceturtās daļas
prasībām, Jūrnieku reģistrs ņem vērā lietas būtību un ārsta paskaidrojumus.
11. Atzīt par spēku zaudējušiem Ministru kabineta 2012. gada 20. marta noteikumus Nr.185 "
Jūrnieku ārstu
atzīšanas kārtība
" (Latvijas Vēstnesis, 2012, 47. nr.; 2016, 67. nr.).
12. Noteikumi stājas spēkā 2017. gada 1. janvārī.
3
/
6
Informatīva atsauce uz Eiropas Savienības direktīvu
Noteikumos iekļautas tiesību normas, kas izriet no Eiropas Parlamenta un Padomes 2012. gada 21. novembra
Direktīvas 
2012/35/ES
, ar ko groza Direktīvu 
2008/106/EK
 par jūrnieku minimālo sagatavotības līmeni.
Ministru prezidents Māris Kučinskis 
Satiksmes ministrs Uldis Augulis
1. pielikums
Ministru kabineta
2016. gada 
20. decembra
noteikumiem Nr. 811
Iesniegums 
par jūrnieku ārsta atzīšanu
Valsts akciju sabiedrības
"Latvijas Jūras administrācija"
Jūrnieku reģistram
1. Iesniedzējs:
vārds, uzvārds, personas kods
 
reģistrētās prakses vietas nosaukums
un adrese
 
adrese korespondences saņemšanai
tālruņa un faksa numurs
mobilā tālruņa numurs
e-pasta adrese
2. Iesniegumam pievienotie dokumenti (atzīmēt ar x):
 derīga arodveselības un arodslimību ārsta sertifikāta kopija;
 dokumentārs apliecinājums par vismaz viena gada darba pieredzi kuģa ārsta amatā vai par vismaz divu gadu
pieredzi atzinumu sniegšanā atbilstoši 
STCW
 konvencijā noteiktajām prasībām, vai par vismaz piecu gadu darba
pieredzi arodveselības un arodslimību ārsta amatā, ja ārsts ir Starptautiskās Jūrniecības veselības asociācijas
(
International Maritime Health Association
) individuālais biedrs;
 atzīta jūrnieku ārsta apliecinājums, ka ārsts ir vismaz divus mēnešus praktizējies atzīta jūrnieku ārsta vadībā;
 ārsta paraksta un zīmoga nospieduma paraugs divos eksemplāros;
 Ministru kabineta 2016. gada 20. decembra noteikumu Nr. 811 "Jūrnieku ārstu atzīšanas noteikumi"
8.6. apakšpunktā minētās kvalitātes vadības sistēmas procedūru apraksti.
3. Apliecinu, ka:
3.1. iesniegumā un citos dokumentos norādītā informācija ir patiesa un nav maldinoša;
3.2. sniedzot atzinumu, esmu profesionāli un finansiāli neatkarīgs(-a) no jūrnieka, jūrnieka kvalifikācijas
pretendenta, jūrnieka darba devēja un jūrnieku darba devēju organizācijas;
4
/
6
3.3. pārzinu nacionālo normatīvo aktu un Latvijai saistošo starptautisko normatīvo aktu prasības, kas saistītas ar
jūrnieka un jūrnieka kvalifikācijas pretendenta veselības pārbaudēm, un esmu iepazinies ar Starptautiskās Darba
organizācijas un Starptautiskās Jūrniecības organizācijas publikāciju "Norādījumi par jūrnieku veselības pārbaudi"
("
Guidelines on the medical examinations of seafarers
"), tās turpmākajiem izdevumiem un citām piemērojamām
starptautiskajām vadlīnijām, kuras ir izdevusi Starptautiskā Darba organizācija, Starptautiskā Jūrniecības organizācija
vai Pasaules Veselības organizācija;
3.4. pārzinu jūrnieka darba specifiku, sadzīves un darba apstākļus uz kuģa;
3.5. man ir pieejami visi nepieciešamie resursi (piemēram, telpas, medicīniskās ierīces), lai novērtētu jūrnieka un
jūrnieka kvalifikācijas pretendenta veselības stāvokli atbilstoši nacionālo normatīvo aktu un Latvijai saistošo
starptautisko normatīvo aktu prasībām, kas saistītas ar jūrnieka un jūrnieka kvalifikācijas pretendenta veselības
pārbaudēm;
3.6. piekrītu manu personas datu apstrādei, ko valsts akciju sabiedrības "Latvijas Jūras administrācija" Jūrnieku
reģistrs veic saistībā ar tā funkciju izpildi;
3.7. savā profesionālajā darbībā ievēroju veselības aprūpes jomu regulējošo normatīvo aktu prasības.
Pielikumā dokumenti kopā uz ___ lp.
Ārsta paraksts*
 
 
Datums*
 
 
Piezīme. * Dokumenta rekvizītus "paraksts" un "datums" neaizpilda, ja elektroniskais dokuments ir sagatavots
atbilstoši normatīvajiem aktiem par elektronisko dokumentu noformēšanu.
Satiksmes ministrs Uldis Augulis
2. pielikums
Ministru kabineta
2016. gada 
20. decembra
noteikumiem Nr. 811
 
(ārsta vārds, uzvārds)
 
(reģistrētās prakses vietas nosaukums un adrese)
Jūrnieku ārsta atzīšanas novērtējums
Nr.____
1. Novērtēšanas datums
(no/līdz)
2. Novērtējuma mērķis: novērtēt ārstu saskaņā ar Ministru kabineta 2016. gada 20. decembra noteikumu Nr. 811
"Jūrnieku ārstu atzīšanas noteikumi" (turpmāk – noteikumi) prasībām.
3. Ārsta novērtējums atbilstoši šādiem kritērijiem (vajadzīgo atzīmēt ar x):
Nr.
p. k.
Vērtēšanas kritēriji
Jā
Nē
Nepiemēro
3.1.
Vai ir iesniegta derīga arodveselības un arodslimību ārsta sertifikāta kopija
 
 
 
3.2.
Vai ir iesniegts noteikumu 4.2. apakšpunktam atbilstošs darba pieredzi
apliecinošs dokuments
3.3.
Vai ir iesniegts atzīta jūrnieku ārsta apliecinājums, ka ārsts ir vismaz divus
mēnešus praktizējies atzīta jūrnieku ārsta vadībā
 
 
 
3.4.
Vai ir iesniegts ārsta paraksta un zīmoga nospieduma paraugs divos
eksemplāros
 
 
 
3.5.
Vai ir iesniegti noteikumu 8.6. apakšpunktā minētās kvalitātes vadības
 
 
 
5
/
6
© Oficiālais izdevējs "Latvijas Vēstnesis"
sistēmas procedūru apraksti
3.6.
Vai iesniegtie dokumenti atbilst noteikumu prasībām
3.7.
Vai ārsts pārzina nacionālo normatīvo aktu un Latvijai saistošo starptautisko
normatīvo aktu prasības, kas saistītas ar jūrnieka un jūrnieka kvalifikācijas
pretendenta veselības pārbaudēm, un ir iepazinies ar Starptautiskās Darba
organizācijas un Starptautiskās Jūrniecības organizācijas publikāciju
"Norādījumi par jūrnieku veselības pārbaudi" (
Guidelines on the medical
examinations of seafarers
), tās turpmākajiem izdevumiem un citām
piemērojamām starptautiskajām vadlīnijām, kuras ir izdevusi Starptautiskā
Darba organizācija, Starptautiskā Jūrniecības organizācija vai Pasaules
Veselības organizācija
 
 
 
3.8.
Vai ārsts pārzina jūrnieka darba specifiku, sadzīves un darba apstākļus uz
kuģa
 
 
 
3.9.
Vai iepriekšējā atzīšanas termiņa laikā ārsts ir ievērojis nacionālo normatīvo
aktu un Latvijai saistošo starptautisko normatīvo aktu prasības, kas saistītas
ar jūrnieka un jūrnieka kvalifikācijas pretendenta veselības pārbaudēm
 
 
 
3.10.
Vai ārsta profesionālā darbība atbilst veselības aprūpes jomu regulējošo
normatīvo aktu prasībām
 
 
 
4. Piezīmes par novērtēšanas gaitu
 
5. Novērtēšanas laikā konstatētās neatbilstības
 
6. Novērtētāja atzinums
 
7. Novērtējumu var apstrīdēt, iesniedzot attiecīgu iesniegumu valsts akciju sabiedrības "Latvijas Jūras
administrācija" direktoram 
Administratīvā procesa likumā
 noteiktajā kārtībā. Valsts akciju sabiedrības "Latvijas Jūras
administrācija" direktora lēmumu var pārsūdzēt tiesā.
8. Novērtēšanu veica
 
 
 
 
 
(amats)
(vārds, uzvārds)
(paraksts*)
9. Novērtējumu apstiprinu
 
 
 
 
 
(amats)
(vārds, uzvārds)
(paraksts*)
Datums*
Piezīme * Dokumenta rekvizītus "paraksts" un "datums" neaizpilda, ja elektroniskais dokuments ir sagatavots
atbilstoši normatīvajiem aktiem par elektronisko dokumentu noformēšanu.
Satiksmes ministrs Uldis Augulis
6
/
6